
Comisia pentru buget, finanţe şi bănci

Bucureşti,      12.05.2004 

Nr. 22/312

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 28/2004 privind modificarea şi completarea Ordonanţei Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999, cu care comisia noastră a fost sesizată în fond, în procedură de urgenţă, cu adresa Biroului Permanent nr. P.L.-X 293 din 10.05.2004.

PREŞEDINTE,

Ovidiu Muşetescu

asupra proiectului de Lege pentru aprobarea Ordonanţei de urgenţă a Guvernului nr. 28/2004 privind modificarea şi completarea Ordonanţei Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999
RAPORT

Cu adresa nr. P.L.-X 293 din 10 mai 2004, Biroul Permanent, conform art.89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 28/2004 privind modificarea şi completarea Ordonanţei Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999.
La întocmirea raportului s-a avut în vedere avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Prezentul proiect de Lege are ca obiect de reglementare modificarea şi completarea Ordonanţei Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999, cu unele reglementări privind introducerea Fondului Român de Dezvoltare Socială ca implementator în numele Agenţiei Naţionale pentru Dezvoltare.

Totodată, se reglementează obligaţiile privind contribuţia României la realizarea proiectului constând din plata taxelor, a impozitelor, contribuţiile sociale ce se plătesc pe teritoriul României aferente activităţilor FRDS pentru implementarea Schemei de Dezvoltare Socială a Comunităţilor Miniere.

Acest proiect de Lege nu sporeşte obligaţiile financiare ale României faţă de Banca Internaţională pentru Reconstrucţie şi Dezvoltare şi nici nu determină noi condiţionări economice faţă de cele convenite iniţial.
Proiectul de Lege, potrivit art.75 din Constituţie şi art. 86 din  Regulamentul Camerei Deputaţilor, este de competenţa decizională a Senatului.

In urma examinării proiectului de Lege pentru aprobarea Ordonanţei de urgenţă a Guvernului nr. 28/2004 privind modificarea şi completarea Ordonanţei Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999, în şedinţa din  12.05.2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege  în forma prezentată de Guvern

Prezenta propunere legislativă face parte din categoria legilor ordinare.

PREŞEDINTE,

Ovidiu Muşetescu
SECRETAR,

Dr. Daniel Ionescu

          Expert parlamentar:

          Măţan Ofelia

